Strigidae
<s>Tipične sove (lat. Strigidae) porodica su ptica iz reda sovovki.</s>

<s>Životni prostor</s>

<s>Šumske sove obitavaju na području srednje Europe u bjelogoričnim i miješanim šumama.</s><s>Susrećemo ju i u parkovima, vrtovima, starim grobljima te u blizini čovjekovih prebivališta.</s><s>Nemaju "uški".</s>

<s>Hrana i lov 
Sove uglavnom love noću, pažljivo vrebaju svoj plijen a kada ga ugledaju gotovo nečujno se spuste i napadnu.</s><s>Sovino perje je vrlo mekano, a posebno je prilagođeno perje na krilima koje na prednjem kraju imaju nazubljen rub.</s><s>Sve to zajedno pomaže da sovin let bude potpuno nečujan te ju učini vještim lovcem.</s><s>Ona čuje tako dobro da plijenov položaj može odrediti sluhom, tako da može loviti i u popunom mraku.</s><s>Prehrana joj je raznolika, lovi male sisavce, ptice, vodozemce i kukce.</s>

<s>Razmnožavanje 
Pare se u proljeće, i parovi ostaju zajedno cijeli život.</s><s>Udvaranje započinje u veljači i iskazuje se glasnim lupanjem kljunom i tihim lepetanjem krilima.</s><s>Prikladna mjesta za gniježđene ženka bira u dupljama starih stabla ili praznim gnijezdima drugih grabljivica.</s><s>Ženka snese 2-5 jaja te sama sjedi na njima dok joj mužjak samo donosi hranu.</s><s>Mali ptići nakon izleganja u gnijezdu ostaju pet tjedana i tek onda počinju polijetati.</s><s>Kada postanu samostalni majka ih tjera iz gnijezda tako da moraju potražiti svoje vlastito područje.</s>

<s>Oči 
Imaju krupne, izbuljene i okrugle oči na prednjoj strani glave koje im omogućavaju da dobro procjene udaljenost i brzinu plijena.</s><s>Imaju 100 puta bolji vid od čovjeka.</s><s>Oči sova su nepokretne, kao i u većine ptica, te moraju okretati glavu da bi preusmjerile pogled.</s><s>Glavu mogu okrenuti i do 180°, dok se za neke tvrdi da mogu i do 270°.</s>

<s>Sove mogu gledati na jako velikim udaljenostima, posebno noću.</s><s>S druge strane, ne mogu vidjeti ništa što je bliže od desetak centimetara.</s>

<s>Sluh</s>

<s>Dok druge ptice imaju, po pravilu, male okrugle slušne otvore, u sova su ti otvori vertikalno izduženi i gotovo dugi skoro koliko i sama glava.</s><s>Međutim, slušni otvori im nisu smješteni simetrično - desni je malo iznad lijevog.</s><s>Ta asimetrija je od vrste do vrste manje ili više izražena, ali postoji kod svih.</s><s>Osim toga, mnoge sove imaju upadljiv „veo“ oko očiju od paperjastog vjenca koji usmjerava zvuk prema ušima.</s><s>Zajedno s pernatim ušima, taj veo im služi za pokazivanje raspoloženja i često su upadljive boje.</s><s>Ulogu slušnih školjki igraju kratka i tvrda pera koja su smještena ispred i iza slušnog otvora i pomažu pri određivanju smjera zvuka.</s><s>Iz istog razloga, sove imaju širu lubanju nego većina ptica.</s>

<s>Utjecaj sove na kulturu 
U mnogim dijelovima svijeta, sove su povezivane sa smrću i nesrećom, vjerojatno zbog njihovog noćnog života i karakterističnog hukanja.</s><s>Međutim, u nekim dijelovima svijeta sove su bile povezivane s mudrošću i uspjehom, često prikazivane kao božji ljubimci.</s>

<s>U Starom Egiptu, lik sove se koristio za označavanje slova „m“.</s><s>Ovaj hijeroglif je obično bio crtan tako da bi sova izgledala polomljenih nogu „da grabljivica ne bi oživjela“.</s>

<s>U Keniji, pripadnici plemena Kikuju su vjerovali da je sova znak smrti i da, ako čovjek vidi sovu, netko će umrijeti.</s>

<s>Među urođenicima američkih kontinenata (npr. u plemenu Hopi u SAD), sove su često bile  povezivane sa zlom i vještičarenjem.</s><s>Poput pera orla, religijsko posjedovanje pera sove je regulirano federalnim zakonom.</s>

<s>Civilizacije Asteka i Maya, kao i drugi urođenici Srednje Amerike, su sovu smatrali simbolom smrti i uništenja.</s><s>Čak, astečki bog smrti, Miktlantekuhtli, je obično prikazivan u obliku sove.</s><s>Na španjolskom jeziku postoji izreka "cuando el tecolote canta, el indio se muere" („kada sova zapjeva, Indijanac umre“).</s><s>Reč „tecolote“ znači „sova“ i koristi se u nekim dijelovima Meksika, iako je ispravna riječ za sovu u španjolskom jeziku „buho“.</s><s>Pripadnici plemena Mohe u starom Peruu su obožavali sovu i često je slikali u umjetnosti.</s>

<s>U japanskoj kulturi, na sove se gledalo kao na negativne ili pozitivne pojave.</s><s>Ponekad su predstavljale božanske glasnike, dok su tipične i rogate sove predstavljale đavolske simbole.</s>

<s>U indijskoj kulturi, bijela sova se smatra ljubimcem Lakšmi, boginje bogatstva, i stoga se smatra vjesnikom uspeha.</s><s>Tu sova, kao simbol mudrosti, predstavlja i sastavni dio grba indijske Vojne akademije.</s><s>U kolokvijalnoj upotrebi, međutim, taj se simbol često koristi da označi glupost.</s>

<s>U grčkoj mitologiji, sove su obično povezivane s boginjom Atenom, boginjom pticom, koja se povezivala s mudrošću, umjetnošću i raznim sposobnostima i, posljedično, i sove su povezivane s mudrošću.</s><s>Nezvanično, sove predstavljaju maskotu Mense.</s>

<s>Atenski novac, iskovan poslije 449. prije n.e. s likom boginje Atene na prednjoj strani i predstavom sove na reversu.</s>

<s>Rimljani, pored toga što su nasljedili grčka vjerovanja u vezi sa sovama, su ih povezivali i sa smrću.</s><s>Zbog toga, sova je predstavljala loš znak.</s>

<s>Poput toga, u rumunjskoj kulturi, žalosni huk sove je značio predskazanje smrti nekog u blizini.</s><s>U Finskoj sova, paradoksalno, predstavlja i znak mudrosti i znak gluposti (vjerojatno zbog svoje izbuljenosti).</s>

<s>Rodovi 
Aegolius
Asio 
Athene 
Bubo 
Ciccaba 
Glaucidium 
Gymnoglaux 
Jubula 
Lophostrix
Megascops
Micrathene
Mimizuku 
Nesasio 
Ninox
Otus
Pseudoscops
Ptilopsis 
Pulsatrix 
Pyrroglaux 
Strix
Surnia 
Uroglaux 
Xenoglaux</s>

<s>Izumrli
Mascarenotus - , 3 vrste (izumrla c.1850)
Sceloglaux  (izumrla 1914?)</s>

<s>predpovijesni
Grallistrix 
Ornimegalonyx</s>

<s>Fosili
Mioglaux 
Intutula 
Alasio</s>

<s>Literatura 
 Calaprice, Alice & Heinrich, Bernd 1990: Owl in the House: A Naturalist's Diary
 Heinrich, Bernd 1987: One Man's Owl
 Johnsgard, Paul A. 2002: North American Owls: Biology and Natural History
 Mayr, Gerald 2005: Old World phorusrhacid
 Olson, Storrs L. (1985): The fossil record of birds.</s><s>In: Farner, D.S.; King, J.R. & Parkes, Kenneth C. (eds.): Avian Biology 8: 79–238.</s><s>Academic Press, New York.</s>

<s>Vanjske veze 
 Vrste sova
 Opcenito o sovama
 Centar za sove
 Svijet sova
 Promatranje ptica - sove</s>

<s>Strigidae</s>

